stanford-oval/wikipedia huggingface dataset:
TV 2 News

| --- | --- |

 פרטי הערוץ
 מדינה:  דנמרק דנמרק
 תאריך השקה:  1 בדצמבר 2006
 בעלות:  TV 2
 שפה:  דנית
 משרד ראשי:  קופנהגן, דנמרק
 פורמט תמונה:  SDTV, HDTV, 16:9
 http://nyheder.tv2.dk/
TV 2 News הוא ערוץ חדשות טלוויזיוני דני בבעלותה של חברת TV 2, והחל לשדר ב-1 בדצמבר 2006. זהו אחד מערוצי החדשות הראשונים המשדרים 24 שעות ביממה בדנית.
ב-31 במרץ 2008 החל הערוץ לשדר בפורמט מסך רחב ביחס מסך 16:9, יחד עם אריזה גרפית חדשה.
היסטוריה

TV 2 News הוא ערוץ החדשות הארצי הראשון בדנמרק, שמשדר 24 שעות ביממה, והערוץ החמישי של חברת TV 2 הדנית. השקת הערוץ פורסמה בציבור במאי 2006. הערוץ עלה לאוויר ב-1 בדצמבר 2006 בשעה 12.00 וניתן לצפות בו דרך Viasat, YouSee, Stofa ו-Boxertv, כמו גם דרך האינטרנט. הערוץ ממומן חלקית באמצעות דמי מנוי ופרסומות.
לערוץ כ-100 עובדים בנמל הדרומי של קופנהגן. בשנה הראשונה לפעילותו, הערוץ שידר מכתובת אחרת, שם שידר באמצעות ציוד שכור.
הערוץ משווק עצמו תחת הסלוגן "ראשון. 24 שעות ביממה", כמי שתמיד ראשון בפרסום ידיעות חדשות. לערוץ היה גם בעבר מסוק, על מנת שיוכלו כתביו להגיע במהירות למוקדי ההתרחשות השונים.
הערוץ מרבה בשידורים חיים, ולעיתים קרובות מסקר אירועים פוליטיים ואחרים, כמו גם אירועים בינלאומיים, בשידור חי, למשל כאשר נשיא ארצות הברית או מזכ"ל האו"ם מכנסים מסיבות עיתונאים.
הערוץ השיק אריזה גרפית חדשה במרץ 2013, בה סמליל הערוץ, המעברונים הגרפיים והג'ינגלים חודשו.
על פי בדיקה שנערכה במאי 2018 נתפש ערוץ TV 2 News כאמין ביותר בדנמרק עם 80% שמאמינים לו, בדומה לשבע מדינות אירופאיות נוספות בהן כלי התקשורת האמין ביותר הוא השידור הציבורי.
היסטוריה > פריצה

הפריצה הגדולה של הערוץ הייתה במהלך שלושה לילות של התפרעויות בקופנהגן במרץ 2007. בתחילה, מדרוג הערוץ היה נמוך, אך בסוף 2007 ובחודשים הראשונים של 2008, שופר המדרוג של הערוץ. 1.2 מיליון צופים צפו בערוץ החדשות הדני בשבוע אחד, שיא לערוץ. מאז אמצע 2008 מספר הצופים בערוץ עומד על 1.2-1.4 מיליון צופים בשבוע.
תוכניות יומיות בערוץ

הערוץ משדר בשידור ישיר בימי חול משעה 6 בבוקר ועד חצות. כמו כן משודר מגזין בסוף השבוע.
הערוץ משדר מדי יום תוכניות שבועיות בנושאים שונים:
"מחוץ לטירה" (יום שני) - שני פוליטיקאים יוצאים לבדוק את ההשלכות של המדיניות שלהם.
"ניתוח יום שלישי" (יום שלישי) - תוכנית ובה הדוברים לשעבר מייקל קריסטיאנסן ופיטר מוגנסן מנתחים את המגמות החשובות ביותר בפוליטיקה הדנית.
"חדשות-מדע" (יום רביעי) - תוכנית ובה מפורסמות החדשות הנפלאות, המרתקות והמדהימות ביותר מעולם המדע.
"תרבות של חדשות" (יום חמישי) - תוכנית ובה דנים בעולם התרבות.
בימים שני עד שישי משודרת בין השעות 23.00-00.00 מהדורת "חדשות הלילה" המתמקדת בסיכום אירועי היום ותחזית למחר.
סיקור פיננסי

TV 2 News מרבה לשדר חדשות בנושאי פיננסים. במהלך היום אף משודרים שלושה מגזיני כלכלה שונים.
הסיקור הפיננסי מכי לעיתים קרובות ראיונות עם מנהלים עסקיים ופרשנים עסקיים, ואנליסטים בנקאיים משמשים לעיתים קרובות למתן פרספקטיבות וניתוחים בנושאים פיננסיים.
TV 2 News תכנן להשיק בשנת 2016 ערוץ טלוויזיה מבוסס אינטרנט שעוסק בתוכן פיננסי בלבד, בשיתוף Berlingske, שבשנת 2015 יצא מהפרויקט והשאיר אותו לערוץ בלבד.
ראו גם

TV 2
DR1
DR2
הערות שוליים

↑  "TV 2 lancerer en ny nyhedskanal". nyheder.tv2.dk (בדנית). 2006-05-19. נבדק ב-2018-01-06.
↑  רוב האירופאים מאמינים לכלי תקשורת ציבוריים, אולם לאלו המחזיקים בדעות פופוליסטיות פחות, באתר Pew Research Center, ‏14 במאי 2018
The Human Equation

The Human Equation (בתרגום מילולי לעברית "המשוואה האנושית") הוא האלבום השישי של המוזיקאי והזמר ההולנדי אריאן אנתוני לוקאשן (Arjen Anthony Lucassen), שיצא לאור תחת השם אירייאון (Ayreon). האלבום הופץ לחנויות ב-25 במאי 2004. כמו באלבומים האחרים של אייריאון, משתתפים בתקליט שורה של אמנים אורחים שלא השתתפו קודם לכן בפרויקטים של אייריאון, ובהם: ג'יימס לאברי מלהקת דרים ת'יאטר, מיקאל אקרפלדט מאופת', אריק קלייטון (Eric Clayton) מהסאוויור מאשין (Saviour Machine), ודווין טאונסנד (Devin Townsend), המבצעים מוזיקה שנכתבה ועובדה על ידי לוקאשן. האלבום הוא אופרת רוק ומשתייך בסגנונו לסוגת המטאל המתקדם.
הרעיון וסיפור העלילה

האלבום בוחן את רעיון הלידה מחדש במשמעות הפסיכולוגית, ועוקב אחר סיפורו של אדם, ששקע בתרדמת לאחר תאונת דרכים והוא נאבק בעברו, ברגשותיו, ובמצבו הנוכחי כשהוא לכוד בתוך מחשבותיו. הנסיבות שבהן התרחשה תאונת הדרכים הן עלומות, מכוניתו של האיש (המכונה באלבום "Me", כלומר "אני" ומגולם על ידי ג'יימס לאברי) סטתה לאור היום מהדרך צדדית בה נהג והתנגשה בעץ. בעקבות התאונה הוא שקע בתרדמת שנמשכה עשרים יום, כשכל יום מיוצג על ידי שיר אחד באלבום. לכל שיר יש מבנה שונה במקצת, אם כי יש נושאים משותפים עיקריים, כדוגמת נוכחותם של רגשותיו המובלטים של Me בעולם החלום בו הוא שרוי (כולל פחד, המגולם על ידי מיקאל אקרפלדט, גאווה, אותה מגלם מגנוס אקוול (Magnus Ekwall) והגיון, המגולם על ידי אריק קלייטון); הנוכחות של אשת Me (מרסלה בוביו Marcela Bovio) וחברו הטוב ביותר (אריאן אנתוני לוקאשן) לצד מיטתו; והמאורעות מעברו ש-Me נאלץ לחשוב עליהם מחדש.
העלילה נבנית החל מהמצב בו Me הוא אדם שבור ומסתיימת בלידתו מחדש בסופו של דבר כאדם חדש טוב יותר. במהלך האלבום נחשף עברו האפל, שבו מתגלה כי סבל מאביו (הזמר מייק בייקר) שנהג להתעלל בו, הפך חסר רחמים בעקבות התעללות של בריונים בבית הספר, ולבסוף בגד בחברו הקרוב ביותר על מנת להפיק תועלת אישית. במקביל לחשיפת העבר משולב סיפורם של אשת Me וחברו הטוב ביותר, כאשר לבסוף מתגלה הסיבה לתאונת הדרכים המסתורית. Me היה עד למאורע בו השניים גילו רגשות חיבה ביניהם ובייאושו סטה בכוונה מהכביש והתנגש בעץ. בסיום האלבום מתבררים הפרטים המדויקים שהובילו כל אחד השלושה לדרך בה התנהג והשלושה סולחים כל אחד לרעהו, מעשה המוביל את Me לכבוש את רגשותיו השליליים ולהימלט מכלאו המסויט.
האלבום מסתיים בסוף מפתיע השייך לעולם המדע הבדיוני השונה מאוד מסגנון הפסיכודרמה המאפיין את התקליט, אבל מזכיר אלבומים קודמים מפרויקט אייריאון. השיר האחרון באלבום נקטע לפתע כרגע בו הוא מגיע לקרשצ'נדו, וקול ממחושב מודיע על סגירת מכונת החלומות (Dream Sequencer) אותה המציא אריאן באלבום משנת 2000,  Universal Migrator Part 1: The Dream Sequencer. ואז נשמע קולה של הדמות Forever מתוך האלבום השלישי בפרויקט אייריאון, Into the Electric Castle, אומרת את המילים האחרונות באלבום, כשהיא קושרת את המאורעות לעלילת אייריאון שהתחילה באלבום The Final Experiment (הניסוי האחרון).
רשימת השירים

| # | שם השיר במקור | שם השיר בעברית | מילים | לחן | זמן |
| --- | --- | --- | --- | --- | --- |
| 1. | "Day One: Vigil"   | "היום הראשון: משמרת" | Arjen Anthony Lucassen | Arjen Anthony Lucassen | 1:33 |
| 2. | "Day Two: Isolation" | "היום השני: בידוד" | Arjen Anthony Lucassen | Arjen Anthony Lucassen | 8:42 |
| 3. | "Day Three: Pain" | "היום השלישי: כאב" | Lucassen, Devin Townsend | Arjen Anthony Lucassen | 4:58 |
| 4. | "Day Four: Mystery" | "היום הרביעי: מסתורין" | Lucassen | Arjen Anthony Lucassen | 5:37 |
| 5. | "Day Five: Voices" | "היום החמישי: קולות" | Lucassen | Arjen Anthony Lucassen | 7:09 |
| 6. | "Day Six: Childhood" | "היום השישי: ילדות" | Lucassen | Arjen Anthony Lucassen | 5:05 |
| 7. | "Day Seven: Hope" | "היום השביעי: תקווה" | Lucassen | Arjen Anthony Lucassen | 2:47 |
| 8. | "Day Eight: School" | "היום השמיני: בית הספר" | Lucassen, Townsend | Arjen Anthony Lucassen | 4:22 |
| 9. | "Day Nine: Playground" | "היום התשיעי: מגרש המשחקים" | Lucassen | Arjen Anthony Lucassen | 2:15 |
| 10. | "Day Ten: Memories" | "היום העשירי: זיכרונות" | Lucassen | Arjen Anthony Lucassen | 3:57 |
| 11. | "Day Eleven: Love" | "היום האחד עשר: אהבה" | Lucassen | Arjen Anthony Lucassen | 4:18 |
| 12. | "Day Twelve: Trauma" | "היום השנים עשר: טראומה" | Lucassen | Arjen Anthony Lucassen | 9:54 |
| 13. | "Day Thirteen: Sign" | "היום השלושה עשר: סימן" | Lucassen, Heather Findlay | Arjen Anthony Lucassen | 4:47 |
| 14. | "Day Fourteen: Pride" | "היום הארבעה עשר: גאווה" | Lucassen | Arjen Anthony Lucassen | 4:42 |
| 15. | "Day Fifteen: Betrayal" | "היום החמישה עשר: בגידה" | Lucassen | Arjen Anthony Lucassen | 5:24 |
| 16. | "Day Sixteen: Loser" | "היום השישה עשר: מפסידן" | Lucassen, Townsend | Arjen Anthony Lucassen | 4:46 |
| 17. | " Day Seventeen: Accident?"  | "היום השבעה עשר: תאונה?" | Lucassen, Devon Graves | Arjen Anthony Lucassen | 5:42 |
| 18. | "Day Eighteen: Realization" | "היום השמונה עשר: הבנה" | Lucassen | Arjen Anthony Lucassen | 4:31 |
| 19. | "Day Nineteen: Disclosure" | "היום התשעה עשר: חשיפה" | Lucassen | Arjen Anthony Lucassen | 4:42 |
| 20. | "Day Twenty: Confrontation" | "היום העשרים: עימות" | Lucassen | Arjen Anthony Lucassen | 7:03 |
מהדורות

אלבום זה יצא לאור בשלוש מהדורות שונות:
מהדורה רגילה: 2 תקליטורים
מהדורה מיוחדת: 2 תקליטורים ו-DVD אחד הכולל קטעי וידאו של "מאחורי הקלעים"
מהדורת דה-לוקס מהודרת מוגבלת: 2 תקליטורים, DVD אחד הכולל קטעי וידאו של "מאחורי הקלעים" וספרון בן 36 דפים.
מהדורת הדה-לוקס מופצת בפורמט של ספר הנפתח כאשר שני התקליטורים בחלק הפנימי השמאלי של הכריכה, ה-DVD בחלק הפנימי הימני ו-36 העמודים באמצע ובהם מילות השירים ואיור גדול עבור כל יום.
מהדורות > DVD

Inside ‏ [45:27] – מאחורי הקלעים
Concept ‏ [3:05] – הרעיון המרכזי שמאחורי "המשוואה האנושית"
Drums ‏ [3:32] – התופים של אד וורבי (Ed Warby)
Video ‏ [3:49] – וידאו קליפ של השיר "היום האחד עשר: אהבה"
Teaser ‏ [1:28] - קדימון לתקליט.
הזמרים

ג'יימס לאברי מלהקת דרים ת'יאטר בתפקיד Me
מיקאל אקרפלדט מלהקת אופת' בתפקיד פחד
אריק קלייטון (Eric Clayton) מהסאוויור מאשין (Saviour Machine) בתפקיד הגיון
הת'ר פינדלי (Heather Findlay) מלהקת מוסטלי אוטום (Mostly Autumn) בתפקיד אהבה
אירן ג'נסן (Irene Jansen) לשעבר חברת להקת קרמה בתפקיד תשוקה
מגנוס אקוול (Magnus Ekwall) חבר להקת הקוויל (The Quill) בתפקיד גאווה
דבון גרייבס (Devon Graves) מלהקת דד סול טריב (Dead Soul Tribe) בתפקיד כאב.
מרסלה בוביו (Marcela Bovio) זמרת מקסיקנית בתפקיד אשת Me
מייק בייקר (Mike Baker) מלהקת שדאו גלרי (Shadow Gallery) בתפקיד האב
אריאן לוקאשן (Arjen Lucassen) בתפקיד חברו הטוב של Me
דווין טאונסנד (Devin Townsend), ככעס
פיטר דולטרי (Peter Daltrey) בתפקיד Forever
הנגנים

אריאן לוקאשן – כל קטעי הגיטרה (חשמלית, אקוסטית והסוג המכונה lap steel guitar), גיטרה בס, מנדולינה, קלידים, סינתיסייזר, ואורגן האמונד
אד וורבי (Ed Warby) – כל התופים וכלי ההקשה
רוברט באבה (Robert Baba) – כל הכינורות
מריקה ואן דן ברוק (Marieke van den Broek) – כל קטעי הצ'לו
ג'ון מקמנוס (John McManus) חליל בימים 13, 16 ו-18, משרוקית ביום 18
יראון חוסנס (Jeroen Goossens) – חליל בימים 3, 5, 9, 14 ו-18, חליל אלט ביום 2, חליל בס בימים 5 ו-14, חליל פאן ביום 6, חלילית ביום 13, דידג'רידו ביום 16, בסון ביום 18
יוסט ואן דן ברוק – סולו סינתיסייזר ביום 2, ספינט ביום 13
מרטין אורפורד - סולו סינתיסייזר ביום 15
קן הנזלי (Ken Hensley מלהקת אוריה היפ ) – סולו אורגן האמונד ביום 16
אוליבר וייקמן (Oliver Wakeman) - סולו סינתיסייזר ביום 17
אריאן לוקאשן
776

שנת 776 היא השנה ה-76 במאה ה-8. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

הברברים מקימים מדינה עצמאית בתאהירת שבצפון אלג'יריה
ראו גם

ילידי 776‎
נפטרים ב-776‎
TV (שיר)

| --- | --- |

 שיר בביצוע בילי אייליש
 מתוך האלבום Guitar Songs
 יצא לאור:  21 ביולי 2022
 תאריך הקלטה:  2022
 סוגה:  אלטרנטיבי
 שפה:  אנגלית
 אורך:  4:41
 חברת תקליטים:  אינטרסקופ • דארק-רום
 כתיבה:  בילי אייליש, פיניאס או'קונל
 הפקה:  פיניאס או'קונל
"TV" (בעברית: "טֵלֶוִיזִיָה") הוא שיר שהוקלט על ידי הזמרת-יוצרת האמריקאית בילי אייליש. הוא יצא לאור ב-21 ביולי 2022, על ידי חברת התקליטים אינטרסקופ רקורדס ודארק-רום רקורדס, ביחד עם "The 30th" מתוך מ-Guitar Songs. לאחר חשיפת השיר ב-"Happier Than Ever, The World Tour", נודע שהוא בלדה המלווה בגיטרה אקוסטית.
השיר הגיע למקום ה-52 במצעד הבילבורד הוט 100.
רקע וכתיבה

השיר נכתב על ידי בילי אייליש ופיניאס או'קונל והופק על ידי פיניאס או'קונל. לפני שדארק-רום רקורדס ואינטרסקופ רקורדס הפכו את השיר לזמין לסטרימינג ולהורדה דיגיטלית, אייליש חשפה את קיומו של "TV" באמצעות הופעה חיה. היא ביצעה אותו במהלך הופעה במנצ'סטר ב-"Happier Than Ever, The World Tour" לצד אחיה, פיניאס או'קונל.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-60 מיליון השמעות.
וידאו קליפ

האודיו הרשמי של השיר פורסם ב-21 ביולי 2022 בערוץ היוטיוב של בילי אייליש.
נכון לאוגוסט 2022 עומד מונה הצפיות של הקליפ על למעלה מ-5.1 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 25 |  |
|  אוסטרליה | מצעד הסינגלים האוסטרלי | 23 |  |
|  אירלנד | מצעד הסינגלים האירי | 17 |  |
|  ארצות הברית | בילבורד הוט 100 | 52 |  |
|  ארצות הברית | מצעד שירי הרוק & האלטרנטיביים | 7 |  |
|  גרמניה | GfK – טופ 100 | 81 |  |
|  דרום אפריקה | אנטרטיינמנט מוניטורינג אפריקה | 63 |  |
|  הולנד | מצעד 40 הסינגלים ההולנדיים | – |  |
|  הולנד | מצעד 100 הסינגלים ההולנדיים | 78 |  |
|  הממלכה המאוחדת | מצעד הסינגלים הבריטי | 23 |  |
|  וייטנאם | וייטנאם הוט 100 | 54 |  |
|  יוון | IFPI Greece | 19 |  |
|  יפן | יפן הוט 100 | 16 |  |
|  ליטא | AGATA | 26 |  |
|  מלזיה | RIM | 17 |  |
|  נורווגיה | VG-lista | 33 |  |
|  ניו זילנד | המצעד הניו זילנדי הרשמי | 17 |  |
|  פורטוגל | מצעד הסינגלים הפורטוגזי | 54 |  |
|  צרפת | SNEP | 173 |  |
|  קנדה | קנדה הוט 100 | 30 |  |
|  שוודיה | סוורייטופליסטן | 22 |  |
|  שווייץ | המצעד השווייצרי | 33 |  |
מיקומי שיא > מצעדי סוף שנה

|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |   ‏‏‏  2023>  |
| --- | --- | --- | --- |
|  ארצות הברית | מצעד שירי הרוק & האלטרנטיביים | 59 |  |
|  ארצות הברית | מצעד שירי הרוק | 40 |  |
|  ארצות הברית | מצעד שירי הסטרימינג – רוק | 44 |  |
|  ארצות הברית | מצעד השירים האלטרנטיביים | 38 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 21 ביולי 2022 | הזרמת מוזיקה • הורדה דיגיטלית | אינטרסקופ • דארק-רום |  |
הערות שוליים

1 2 3  Condé Nast, Billie Eilish Releases New Songs “TV” and “The 30th”, Pitchfork, ‏2022-07-21 (באנגלית אמריקאית)
1 2 3  Chris Willman, Chris Willman, Billie Eilish Releases Two New Acoustic Tracks, ‘TV’ and ‘The 30th,’ Under ‘Guitar Songs’ Umbrella, Variety, ‏2022-07-21 (באנגלית אמריקאית)
↑  Billie Eilish, Billboard (באנגלית אמריקאית)
↑  Kyle-Brandon Denis, Kyle-Brandon Denis, Billie Eilish Surprise-Releases 2 New Tracks: ‘These Songs Mean So So Much to Me’, Billboard, ‏2022-07-21 (באנגלית אמריקאית)
↑  TV, 2022-07-21, נבדק ב-2022-08-18
1 2  Billie Eilish - TV (Official Lyric Video), נבדק ב-2022-08-18
↑  Hot Rock & Alternative Songs, Billboard, ‏2023 (באנגלית אמריקאית)
↑  Hot Rock Songs, Billboard, ‏2023 (באנגלית אמריקאית)
↑  Rock Streaming Songs, Billboard, ‏2023 (באנגלית אמריקאית)
↑  Hot Alternative Songs, Billboard, ‏2023 (באנגלית אמריקאית)
| בילי אייליש |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | When We All Fall Asleep, Where Do We Go? • Happier Than Ever • Hit Me Hard and Soft |  |
| מיני-אלבומים | Don't Smile at Me • Up Next Session: Billie Eilish • Guitar Songs |  |
| אלבומי הופעה | Live at Third Man Records |  |
| סיבובי הופעות | Don't Smile at Me Tour • Where's My Mind Tour • When We All Fall Asleep Tour • Where Do We Go? World Tour • Happier Than Ever, The World Tour • Hit Me Hard and Soft: The Tour |  |
| ערכים קשורים | "לא באחריותי" • "בילי אייליש: העולם קצת מטושטש" • "מאושרת מתמיד: מכתב אהבה ללוס אנג'לס" • "כשבילי פגשה את ליסה" |  |
| משפחה | פיניאס או'קונל (אח) • מגי ביירד (אמא) |  |
| בילי אייליש – שירים |
| --- | --- | --- |
| Don't Smile at Me | "Copycat" • "Idontwannabeyouanymore" • "My Boy" • "Watch" • "Party Favor"/"Hotline Bling" • "Bellyache" • "Ocean Eyes" • "Hostage" |  |
| When We All Fall Asleep, Where Do We Go? | "Bad Guy" • "Xanny" • "You Should See Me in a Crown" • "All the Good Girls Go to Hell" • "Wish You Were Gay" • "When the Party's Over" • "8" • "My Strange Addiction" • "Bury a Friend" • "Ilomilo" • "Listen Before I Go" • "I Love You" • "Goodbye" |  |
| Happier Than Ever | "Getting Older" • "I Didn't Change My Number" • "Billie Bossa Nova" • "My Future" • "Oxytocin" • "Goldwing" • "Lost Cause" • "Halley's Comet" • "Not My Responsibility" • "Overheated" • "Everybody Dies" • "Your Power" • "NDA" • "Therefore I Am" • "Happier Than Ever" • "Male Fantasy" |  |
| Hit Me Hard and Soft | "Lunch" • "Chihiro" • "Birds of a Feather" • "L'Amour de Ma Vie" • "Blue" |  |
| שירים אחרים | "Six Feet Under" • "Bored" • "&Burn" • "Bitches Broken Hearts" • "Lovely" • "Come Out and Play" • "When I Was Older" • "Everything I Wanted" • "No Time to Die" • "Lo Vas a Olvidar" • "Nobody Like U" • "TV" • "The 30th" • "Guess" |  |
| --- | --- |
בקרת זהויות :  MusicBrainz work: d4c211a7-df35-4815-b93c-72f6861b30c6
You've Got to Hide Your Love Away

| --- | --- |

 שיר בביצוע הביטלס
 מתוך האלבום Help!
 יצא לאור:  1965 
 סוגה:  מוזיקה פופולרית 
 שפה:  אנגלית 
 כתיבה:  ג'ון לנון, פול מקרטני 
 לחן:  ג'ון לנון, פול מקרטני 
 
"You've Got to Hide Your Love Away" (בעברית: "אתה חייב להסתיר את אהבתך") הוא שיר של להקת הרוק האנגלית "הביטלס". הוא נכתב והושר על ידי ג'ון לנון (אם כי נכתב תחת הקרדיט לנון-מקרטני) ויצא באלבום Help! באוגוסט 1965. הקליפ לשיר מופיע בסרט "Help!".
הלחנה והקלטה

לנון טען כי כתיבת השיר הושפעה מבוב דילן. השיר מבוצע בסגנון פולק סטרופי.
משמעות המילים אינה חדש משמעית. יש הטוענים כי המילים מתייחסות לנישואיו של לנון, או לחלופין להומוסקסואליות המוסווית של אמרגן הלהקה בריאן אפשטיין (טענה שנשמעה על ידי הזמר טום רובינסון). לעומת זאת לנון עצמו מעולם לא פירש את השיר בפומבי. פיט שוטון, חברו של לנון מתקופת The Quarrymen, נכח בעת הלחנת השיר והציע להוסיף את "Hey" לתחילת הפזמון.
בתחילה הוקלטה הגיטרה של האריסון וכלי הקשה נוספים. לאחר מכן נוספה נגינת החליל.
קרדיטים

ג'ון לנון – שירה מובילה, גיטרה אקוסטית 12 מיתרים
פול מקרטני – גיטרת בס
ג'ורג' האריסון – גיטרה אקוסטית קלאסית
רינגו סטאר – תוף סנר מוברש, טמבורין, מאראקס
ג'ון סקוט – חליל
גרסאות כיסוי

הטייקים הראשוניים של השיר מופיעים באלבום האוסף של הלהקה מ-1996, Anthology 2.
הביץ' בויז כיסו את השיר ב-1965 באלבומם "Beach Boys' Party!". האלבום הגיע למקום ה-6 ב-Billboard 200 האמריקאי ולמקום ה-3 בבריטניה.
ויילון ג'נינגס ביצע את השיר ב-1967 באלבומו "Love of the Common "People
קאבר בביצוע מוזיקאי הגראנג' אדי ודר הופיע בפסקול הסרט "קוראים לי סם" משנת 2001.
אואזיס, ביצעו את השיר באלבומם (What's the Story) Morning Glory? מ-2014.
השיר מופיע בפרק הראשון של העונה החמישית של Glee.
הערות שוליים

↑  Everett, Walter (2001).
↑  Dowling, William J. (1989). Beatlesongs. New York: Simon & Schuster Inc. p. 554. ISBN 0-671-68229-6.
1 2  Stevens, John (באוקטובר 2002). The Songs of John Lennon: The Beatles Years. Berklee Press Publications. pp. 112–120. ISBN 978-0634017957. {{cite book}}:  (עזרה)
↑  Graff, Gary; Durchholz, Daniel (15 ביוני 2012). Rock 'n' Roll Myths: The True Stories Behind the Most Infamous Legends. Voyageur Press. p. 81. ISBN 978-0760342305. {{cite book}}:  (עזרה)
↑  Womack, Kenneth (30 ביוני 2014). The Beatles Encyclopedia: Everything Fab Four: Everything Fab Four. Greenwood. p. 263. ISBN 9780313391729. {{cite book}}:  (עזרה)
↑  Spitz, Bob (2005). The Beatles: The Biography. Boston: Little, Brown. ISBN 0-316-80352-9.
↑  "You've Got To Hide Your Love Away | The Beatles Bible". beatlesbible.com (באנגלית בריטית). נבדק ב-2017-01-30.
| --- | --- |
בקרת זהויות :  MusicBrainz work: 88ad83bf-c005-35d3-98fb-111298de6766
ICREACH

ICREACH הוא מנוע חיפוש לכאורה הקשור למעקב חשאי ביותר שנוצר על ידי הסוכנות לביטחון לאומי של ארצות הברית (NSA) לאחר פיגועי 11 בספטמבר.
קיומה של ICREACH הפך לציבורי באמצעות מסמכים שהודלפו על ידי קבלן ה-NSA לשעבר אדוארד סנודן.
מסמכים מסווגים שפורסמו על ידי אתר החדשות The Intercept קובעים כי ICREACH נגישה ל-23 סוכנויות ממשלתיות, כולל לשכת החקירות הפדרלית, המינהל לאכיפת הסמים וסוכנות הביון המרכזית ונועדה לאחסן יותר מ-850 מיליארד רשומות אודות שיחות טלפון, מיילים, מיקומי טלפון סלולרי והודעות טקסט.
על פי ריאן גלאגר, כתב של The Intercept שחשף את תוכנית ICREACH, הנתונים אליהם הגישה דרך המערכת "נסחפים ומאוחסנים במסד נתונים זה בהמוניהם באמצעות צו נשיאותי מתקופת רייגן, שנקרא צו ביצוע 12333 ודבר זה אינו נתון לשום פיקוח של בית המשפט ולביקורת מינימלית של הקונגרס."
הערות שוליים

↑  Gallagher, Ryan (25 אוג' 2014). "The Surveillance Engine: How the NSA Built Its Own Secret Google". The Intercept. {{cite web}}:  (עזרה)
↑  Winter, Michael (25 אוג' 2014). "NSA built 'Google-like' search engine to share data". USA Today. {{cite web}}:  (עזרה)
↑  "CIA colleagues enthusiastically welcome NSA training". The Intercept. 25 אוג' 2014. {{cite web}}:  (עזרה)
↑  "Sharing communications metadata across the U.S. Intelligence Community". The Intercept. 25 אוג' 2014. {{cite web}}:  (עזרה)
↑  Pullam-Moore, Charles (25 אוג' 2014). "Google-like NSA search engine implemented to learn about civilians". PBS. {{cite web}}:  (עזרה)
↑  Goodman, Amy (27 אוג' 2014). "NSA Creates Google-Like Search Engine to Help Other Agencies Access Collected Phone, Email Records". Democracy Now. {{cite web}}:  (עזרה)
777

ערך זה עוסק בשנה בלוח היוליאני. אם התכוונתם למטוס נוסעים, ראו .
שנת 777 היא השנה ה-77 במאה ה-8. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

סיום המרד הברברי שנמשך 9 שנים, נגד שלטונו של עבד א-רחמן הראשון.
ראו גם

ילידי 777‎
נפטרים ב-777‎
IC 10

| --- | --- |
IC 10 בתמונה של מצפה הכוכבים לוול
IC 10 בתמונה של מצפה הכוכבים לוול
 נתוני תצפית
 קבוצת כוכבים:  קסיופאה
 מגלה:  לואיס סוויפט
 תאריך גילוי:  8 באוקטובר 1887
 סוג:  גלקסיה לא-סדורה ננסית
 בהירות נראית:  9.5
 סיווג מורפולוגי:  dIrr
 עלייה ישרה:  00ʰ 20ᵐ 23.2ˢ
 נטייה:  ‏34.7″ ‏17′ ‏59°‏+
 מאפיינים פיזיים
 בהירות מוחלטת:  15-
 מרחק:  2,590,000  שנות אור 794,088.79  פארסק
 קוטר:  6,020 שנות אור
 מסה:  ‎1.6×108‎‏ ☉M
 הסחה לאדום:  348- ק"מ/שנייה −0.001147±0.00001  z
IC 10 היא גלקסיה לא-סדורה ננסית שנמצאת בקבוצת הכוכבים קסיופאה במרחק של כ-2.6 מיליון שנות אור ממערכת השמש ושייכת לקבוצה המקומית. לגלקסיה בהירות נראית מדרגה 9.5 והיא התגלתה ב-8 באוקטובר 1887 על ידי האסטרונום האמריקאי לואיס סוויפט, שתיאר אותה ככוכב חלש מוקף בערפילית מאוד גדולה ומאוד מאוד מאוד חלשה וחסרת צורה מוגדרת. היא הוכנסה בשנת 1895 על ידי ג'ון דרייר לתוספת הראשונה (IC I) של הקטלוג הכללי החדש תחת הציון IC 10, כשהיא מתוארת ככוכב חלש מוקף בערפילית חלשה מאוד וגדולה מאוד. הגלקסיה נמצאת כמעלה וחצי ממזרח לכוכב כף (β בקסיופאה) וכ-3.8 מעלות מצפון-מערב לכוכב שדר (α בקסיופאה), כך שקל יחסית לאתרה באמצעות טלסקופ חובבים.
מאפיינים

גודלה הזוויתי של הגלקסיה הוא כ-8 דקות קשת שממרחקה שקול לקוטר של כ-6,000 שנות אור, מסתה מוערכת בכ-‎1.6×108‎ מסות שמש, כ-300 מיליוניות ממסת שביל החלב, כאשר כ-‎8.6×107‎ מסות שמש ממנה היא מסת הכוכבים הנראים שבה וכ-‎5×107‎ מסות שמש ממנה היא מסת המימן הנייטרלי שבה, כך שבניגוד לרובן המוחלט של הגלקסיות הננסיות שבקבוצה המקומית, יש בה מעט מאוד חומר אפל ולעומת זה יש בה הרבה מימן נייטרלי שמאפשר יצירה של כוכבים חדשים. בשל כך יש בה מספר גבוה יחסית של כוכבים צעירים ומסיביים וביניהם כוכבי וולף ראייה בצפיפות של פי 2.5 מזו של הענן המגלני הגדול, שנחשב לגלקסיה עם פעילות גבוהה של יצירת כוכבים חדשים. את IC 10 מקיף ענן עצום של גז מימן נייטרלי שמשתרע עד לרדיוס של פי 10 מרדיוסה הנצפה, זאת בדומה לגלקסיית ברנרד ול-IC 1613. לא ברור אם IC 10 היא גלקסיית לוויין של גלקסיית אנדרומדה, אך אם כן, היא מקיפה את מרכזה של גלקסיית אנדרומדה במרחק שנע בין 690,000 שנות אור ובין 1,050,000 שנות אור בזמן הקפה של קרוב ל-11 מיליארד שנים, כלומר מאז היווצרותה של הקבוצה המקומית היא ביצעה הקפה אחת בלבד. מרחקה מגלקסיית אנדרומדה דומה למרחק מגלקסיית אנדרומדה של גלקסיית פגסוס האליפסואידית הננסית, שנחשבת לגלקסיית לוויין שלה, כך שסביר שגם IC 10 היא אכן גלקסיית לוויין.